da en fr da he hbs_lat en da da en da da da da da da da da da da da da da da da en en en da da da da da de en en da da en en en eo da da da en en da en pl da da en en en da hu da da en da en da da da de da da da da en da da nb en da it en en nb en fr da nb sv da sv az da en en
Vaniljesukker af tomme vaniljestænger - Cute CarbsCute Carbs
26. april 2013 in ♥ Søde spots
Jeg har lavet hjemmelavet vaniljesukker i dag, så hele mit køkken dufter af vanilje – bare det var sådan hver dag, det er den skønneste duft!
Jeg elsker de fine vaniljekorn, som jo giver desserter og kager den skønneste smag, men for nylig gik det op for mig, at jeg smed lige lovlig mange tomme vaniljestænger ud, hvilket jo er ret dumt. Hvorfor ikke bruger dem? De har jo masser af skøn smag, selvom kornene er væk. Jeg har i et tidligere indlæg tippet jer om, hvad i bl.a. kan bruge de tomme vaniljestænger til – tjek det ud lige her!
Vanilje er fantastisk intet mindre – og hjemmelavet vaniljesukker er også helt uimodståeligt, og så er det supernemt at lave. Det eneste, du skal bruge, er nogle tomme vaniljestænger, lidt rørsukker og en god minihakker. Men inden du kan gå i gang med din hjemmelavede vaniljesukker, skal du samle nogle tomme vaniljestænger, det gør du ved at fylde et glas med låg halvt op med 5 spsk. rørsukker, og efterhånden som du bager skønne kager med vanilje, får du jo tomme vaniljestænger, og dem skal du opbevare i rørsukker-glasset. Det smarte er, at sukkeret konserverer og opsuger den fugt, der kommer fra vaniljestængerne, og dermed undgår du rådne vaniljestænger. Når du har samlet seks tomme vaniljestænger, er du klar til at lave hjemmelavet vaniljesukker.
Skær de hårde ender af vaniljestængerne
Klip vaniljestængerne i stykker af ca. to centimeter
Kom rørsukker og vaniljestykker i en minihakker eller en blender
Si vaniljesukkeret, inden du kommer det i et glas med låg
Hjemmelavet vaniljesukkeret har en kraftigere vaniljesmag end det færdigkøbte vaniljesukker, så det skal du lige huske, når du bruger det i bagværk eller desserter.
Tip! Drys lidt hjemmelavet vaniljesukker over din morgenyoghurt, det smager virkelig skønt.
Følg Cute Carbs på facebook eller på bloglovin, så går du ikke glip af nye søde sager.
You Might Also Like
Lækker nyhed – Rugbrødsbolle med chokoladestykker
❤ Glædelig jul ❤
Jeg ❤ min mors rabarbersyltetøj!
Reply La Cucina Nada 27. april 2013 at 10:52
Jeg laver selvsagt også mit eget vanillesukker, og vil lige give dig et tip:
Inden du kører dem i hakkeren, så lad de hele stænger trække i noget tid i sukkeret – det gør din vanillesukker endnu mere smagfuld.
Reply cutecarbs 28. april 2013 at 14:34
Tak for tippet 🙂
Reply Helena 27. april 2013 at 21:46
Tak for en lækker blog. Jeg finder ofte god inspiration her!
Vil lige spørge dig, om du kan fortælle mig hvilken af dine kager, der ville egne sig bedst til en hungrende gymnasieklasse? 🙂
På forhånd tusinde tak 😀
Ps. vidste ikke lige, hvor jeg skulle placere denne kommentar, og den endte derfor her på dit seneste indlæg 😉
Reply cutecarbs 28. april 2013 at 14:33
Dejligt at høre, du finder inspiration på min blog 🙂 Tak fordi du læser med.
Disse tre kager ville være sikre hits:
Reply Råvarecirkus » Smoothie med jordbær, appelsin, vanilje og ingefær 30. april 2013 at 10:24
[…] en anden madblog, læste jeg om hvordan man kan lave sin egen vaniliesukker ved at blende de tomme stænger med […]
Reply Susann Romy 1. maj 2013 at 14:43
Super smart! Og lidt overskudsagtigt 😉 Det er tjekket at kunne sige at man har lavet sin egen vaniljesukker. Men der skal jo ikke en gang så meget til. Tak for tippet!
Reply Janne 2. maj 2013 at 10:13
Lækkert! Dejligt at man kan bruge ’sit restprodukt’ til noget nyttigt.
Jeg vil helt sikkert lave dette næste gang, at jeg har vaniljestænger tilovers!
Det er jo helt perfekt til en vaniljeelsker som mig, der bruger vaniljesukker dagligt vendt i skyr til morgenmaden 🙂
Tjek min morgenmad her:
Du må have en god dag. Det er altid dejligt, med så indspirende indlæg som dine 🙂
Reply » Hjemmelavet vaniljesukker og nye sukkerkrukker! Far, Mor & Frikadeller 3. juli 2013 at 9:11
[…] fra, der er jo stadig meget smag og lækker aroma i selve stængerne. For noget tid siden så jeg det her indlæg og synes egentlig det var rimelig smart! Så jeg har samlet vaniljestænger de sidste par gange […]
Reply Thomas Schultz 14. august 2013 at 10:21
Vil blot gøre opmærksom på at jeg importerer den fineste polynesiske vanilje – og sælger den fra vaniljekongen.dk – til priser I ikke finder billigere andre steder. Ned til 13 kroner / stang. Levering fra 25 kr.
Hilsner Thomas / Vaniljekongen
Leave a Reply Cancel Reply
Sprøde rugbrødscroutoner og Quooker-optur!
Crème brûlée – min yndlingsdessert!
Like, følg og subscribe
Mit køkkenbord er jævnligt smurt ind i solide mængder smør, sukker, mel og chokolade. Jeg jonglerer nemlig glædeligt med piskeris og potter, når jeg kreerer nye dejlige kager, lækre desserter, godt brød og skønne børnevenlige snacks. Jeg hedder Tóra, og mit mål er, at jeg skal have passion, kreativitet og masser af grin med i mit søde bloggerliv, og det gælder også i mit privatliv, som jeg deler med bageren Dan, vildbassen Isak, vores yndlings lillebror Boas. Efter 15 dejlige år i Danmark flyttede vi for to år siden til vores hjemland Færøerne og bor i dag i Torshavn, hvor vi er i gang med at bygge vores drømmehus. Til dagligt er jeg chefredaktør på magasinet Kvinna.
Find mig på Facebook
Appelsin banan banankage blåbær boller brombær brownie brunch brød cheesecake chokolade citron cookies cupcakes dessert fløde hvid chokolade is iskaffe jordbær jul julekonfekt kaffe kage karamel kokos konfekt lakrids lime marcipan marengs mynte opskrift oreo pandekager popcakes pynt rabarber rabarberkage slik Smoothie småkager sommerdessert vaniljestang æbler
Copyright © 2017 - Cute Carbs - All Rights Reserved.